উইকিপিডিয়ার সবচেয়ে গুরুত্বপূর্ণ দিকগুলির মধ্যে একটি হল, ক্রিয়েটিভ কমন্স অ্যাট্রিবিউশন-শেরিয়ালাইক ৩.০ আনপোর্টেড লাইসেন্সের (সিসি-বাই-এসএ) অধীনে এটির পাঠ্য (মিডিয়া নয়, আমরা ব্যাপারটি নিয়ে সামনে আলোচনা করব) মুক্ত উপাদান হিসেবে বিতরণ, পুনর্ব্যবহার এবং যেকারো দ্বারা প্রস্তুতকৃত হতে পারে এবং যেখানে অন্যকিছু উল্লেখ করা হয়েছে সেগুলো গ্নু ফ্রি ডকুমেন্টেশন লাইসেন্সের অধীনে (অপরিবর্তিত, কোন অপরিবর্তনীয় বিভাগ ছাড়া, ফ্রন্ট-কভার টেক্সট বা ব্যাক-কভার টেক্সট)। অবদানকারীরা উভয় লাইসেন্সের অধীনে তাদের মূল বিষয়বস্তু প্রকাশ করতে সম্মত হন যখন তারা এটি জমা দেন, এবং পাবলিক ডোমেইন উৎস বা অন্যান্য সামঞ্জস্যপূর্ণ-লাইসেন্সযুক্ত উৎস থেকে উপাদানগুলিও কপিরাইট নীতি অনুসারে ব্যবহার করা যেতে পারে, যদি সঠিক অ্যাট্রিবিউশন দেওয়া হয়।   তবে যে উপাদানগুলো পাবলিক ডোমেইনে নয় অথবা উপযুক্তভাবে লাইসেন্সপ্রাপ্ত উদ্ধৃতি হয়নি এবং কপিরাইট অধিকারীর অনুমতি ছাড়াই প্রতিলিপি করা হয়েছে, যদি না তা সংক্ষিপ্ত উদ্ধৃতি হিসেবে অ-মুক্ত বিষয়বস্তু নীতিমালা ও নির্দেশিকা অনুসারে ব্যবহৃত হয় তাহলে সেটা সাধারণত কপিরাইট লঙ্ঘন হিসেবে গণ্য হয়। এ ধরনের পরিস্থিতিকে গুরুত্বের সঙ্গে দেখা উচিত কারণ কপিরাইট লঙ্ঘন শুধু উইকিপিডিয়ার পুনর্বণ্টনযোগ্যতাকে ক্ষতিগ্রস্ত করে না, বরং এটি আইনি জটিলতারও সৃষ্টি করে।  চিত্র ও অন্যান্য মাধ্যমে অবস্থাটা কিছুটা ভিন্ন কারণ এখানে আরও বৈচিত্র্যপূর্ণ লাইসেন্স গ্রহণযোগ্য। তবে সংক্ষেপে বলতে গেলে যেসব মাধ্যম উপযুক্ত মুক্ত লাইসেন্সে উপলব্ধ নয় এবং অ-মুক্ত বিষয়বস্তুর মানদণ্ড পূরণ করে না, সেগুলোকে গ্রহণযোগ্য নয় বলে ধরে নেওয়া উচিত। বিস্তারিত জানতে দেখুন: উইকিপিডিয়া:চিত্র ব্যবহারের নীতিমালা এবং উইকিপিডিয়া:অ-মুক্ত বিষয়বস্তু।   কপিরাইট লঙ্ঘন মোকাবেলা   কপিরাইট নীতির সন্দেহজনক লঙ্ঘনের ঘটনাগুলো পরিচালনা করা একটি নির্দিষ্ট মামলার বিবরণের উপর নির্ভর করে। সেজন্য কপিরাইট বিষয়বস্তু ঐ ঘটনার সাপেক্ষে সিদ্ধান্ত নেওয়া উচিত।   অন্যান্য ওয়েবসাইটে উইকিপিডিয়ার লেখা কপি করা  আপনি যদি কপিরাইট লঙ্ঘনের সন্দেহ করেন, কিন্তু নিশ্চিত না হন যে বিষয়বস্তুটি কপিরাইটযুক্ত কি না, অথবা বাহ্যিক ওয়েবসাইটটি উইকিপিডিয়া থেকে কপি করছে কি না, তাহলে অন্তত সেই পাতার আলাপ পাতায় বিষয়টি উত্থাপন করা উচিত যদি তা সেই অবস্থায় বিদ্যমান থাকে। সেই ক্ষেত্রে অনুগ্রহ করে পাতাটিতে  টেমপ্লেটটি যুক্ত করুন। যদি আপনার উদ্বেগ দ্রুত সমাধান হয়ে না যায়। তখন অন্য ব্যবহারকারীরা বিষয়টি পর্যালোচনা করতে পারবেন এবং প্রয়োজনে পদক্ষেপ নিতে পারবেন। আপনি যে পাঠ্যটি উৎস হিসেবে সন্দেহ করছেন, তার ইউআরএল বা অন্য কোনো রেফারেন্স প্রদান করা সবচেয়ে সহায়ক হবে। আপনি Wikipedia:কপিরাইট সমস্যা পাতায়ও বিষয়টি উল্লেখ করতে পারেন। কিছু ক্ষেত্রে ভুল সংকেতও হতে পারে যেমন, এমন কিছু পাঠ্য যা ওয়েবের অন্য কোথাও পাওয়া যায়, কিন্তু আসলে তা উইকিপিডিয়া থেকেই প্রথমে কপি করা হয়েছে — এটি উইকিপিডিয়ার পক্ষ থেকে কপিরাইট লঙ্ঘন নয়। এসব ক্ষেত্রে আলাপ পাতায় একটি মন্তব্য রেখে দেওয়া ভালো।   অবদানকারী কপিরাইটধারী হলে  যদি অবদানকারী সেই পাঠ্যের কপিরাইটধারী হন, এমনকি তা অন্য কোথাও ভিন্ন শর্তে প্রকাশিত হলেও তারা উইকিপিডিয়ায় তা সিসি বাই-এসএ ও জিএফডিএল লাইসেন্সে প্রকাশ করতে পারেন, যদি তারা তা যথাযথভাবে মুক্ত লাইসেন্সে দান করেন। কিন্তু সেসব উপাদান উইকিপিডিয়ার শর্তসাপেক্ষে তা প্রকাশ করতে হবে। তবে পাঠ্যটি অন্য কারণে উইকিপিডিয়ার জন্য অনুপযুক্ত হতে পারে। কপিরাইটধারী একাধারে অন্যত্র অ-মুক্ত কপিরাইট সংরক্ষণ করতে পারেন না এবং একবারের ব্যবহারের জন্য উইকিপিডিয়ায় প্রকাশের অনুমতিও দিতে পারেন না। কারণ উইকিপিডিয়ার লাইসেন্স ব্যবস্থার আওতায় পাঠক ও ব্যবহারকারীরা সেই কনটেন্ট মুক্তভাবে পুনরায় ব্যবহার করতে পারেন। কিভাবে অ-মুক্ত কপিরাইটযুক্ত উপাদান দান করা যায়, তার প্রক্রিয়া Wikipedia:কপিরাইটকৃত উপাদান দান পাতায় বর্ণিত আছে। দান প্রক্রিয়া সম্পন্ন না হওয়া পর্যন্ত নিবন্ধে  টেমপ্লেটটি যুক্ত করা উচিত। একইভাবে যদি কপিরাইটধারী ব্যক্তি যদি উপযুক্ত লাইসেন্সের উল্লেখ যুক্ত ওয়েবসাইটে করতে পারেন বা প্রমাণ করতে পারেন যে বিষয়বস্তুটি পাবলিক ডোমেইন, তাহলে সেটি কপিরাইট লঙ্ঘন নয়। এই বিষয়ে আলাপ পাতায় একটি মন্তব্য রাখা উচিত (যদি কোনো প্রকাশের অনুমতি থাকে তাহলে তার URL-সহ); ইমেইলের মাধ্যমে অনুমতি প্রদান করলে Wikipedia:কপিরাইট অনুমতি অনুরোধ প্রক্রিয়ায় তা নিশ্চিত করতে হবে এবং নিবন্ধে যথাযথ স্বীকৃতি দিতে হবে। Wikipedia:অনুলিপি রোধ#কপিলেফট উৎস অথবা Wikipedia:অনুলিপি রোধ#পাবলিক ডোমেইন উৎস পাতায় স্বীকৃতি সংক্রান্ত নির্দেশিকা দেখুন।   নিবন্ধের অংশবিশেষ কপিরাইট লঙ্ঘন করে  যদি আপনি দৃঢ়ভাবে বিশ্বাস করেন যে একটি পৃষ্ঠার কিছু অংশ কপিরাইট লঙ্ঘন করছে, তবে সংশ্লিষ্ট অংশটি মুছে ফেলতে হবে এবং সম্ভব হলে সম্পাদনা সারাংশে উৎস ইউআরএল দিতে হবে। এরপর সংস্করণ অপসারণ অনুরোধ করা উচিত,  টেমপ্লেট ব্যবহার করে, অথবা সরাসরি কোনো প্রশাসকের আলাপ পাতায় যোগাযোগ করে। এই টেমপ্লেট ব্যবহারের বিস্তারিত নির্দেশনা Template:Copyvio-revdel পাতায় আছে। প্রশাসকগণ তাদের বিবেচনায় একতরফাভাবে সংস্করণ অপসারণ করতে পারেন, এবং আলাপ পাতায় বিষয়টি ব্যাখ্যা করে এবং সম্ভাব্য উৎস উল্লেখ করে একটি মন্তব্যও রাখা যেতে পারেন।  টেমপ্লেটটি এই কাজের জন্য তৈরি করা হয়েছে। পরে যদি কপিরাইটধারীর অনুমতি পাওয়া যায়, তবে পাঠ্য পুনঃস্থাপন করা যেতে পারে।   পুরো নিবন্ধই কপিরাইট লঙ্ঘন করে  যদি একটি পাতার সম্পূর্ণ বিষয়বস্তু কপিরাইট লঙ্ঘনের আওতায় পড়ে অথবা সমস্যাসংক্রান্ত পাঠ্য মুছে ফেলা সম্ভব না হয় কারণ তাতে নিবন্ধটি অর্থহীন হয়ে পড়ে, তাহলে পাতার ইতিহাস পরীক্ষা করুন; যদি কোনো পুরনো সংস্করণে কপিরাইট লঙ্ঘন না থাকে, তাহলে সেই সংস্করণে ফেরত নিয়ে যেতে হবে। কেবল কপিরাইট লঙ্ঘন অপসারণ করার জন্য ফেরত নেওয়া তিনবার ফেরতের নিয়ম ভঙ্গ করে না।  যদি এমন কোনো পুরোনো সংস্করণ না থাকে, আপনি চাইলে পাতাটি নতুন করে লিখে শুরু করতে পারেন; তা সম্ভব না হলে সাধারণত পৃষ্ঠাটি মুছে ফেলা দরকার হবে। নির্দিষ্ট কিছু ক্ষেত্রে প্রশাসকরা তাৎক্ষণিকভাবে সুস্পষ্ট কপিরাইট লঙ্ঘন চিহ্নিত করে মুছে ফেলতে পারেন; বিস্তারিত দেখুন Wikipedia:তাৎক্ষণিক মুছে ফেলার মানদণ্ড#G12 পাতায়। ব্যবহারকারীরা এই মানদণ্ডে পড়ে এমন পাতাগুলো  টেমপ্লেট ব্যবহার করে মুছে ফেলার জন্য তালিকাভুক্ত করতে পারেন।  যদি তাৎক্ষণিক মুছে ফেলার মানদণ্ড প্রযোজ্য না হয়, এবং আপনি মনে করেন পাঠ্যটি সম্পূর্ণ অপসারণ না করে পুনর্লিখন করা উচিত, তাহলে আপনি নিবন্ধ বা সংশ্লিষ্ট অংশটিকে ফাঁকা করে  টেমপ্লেটটি যুক্ত করুন এবং পাতাটিকে Wikipedia:কপিরাইট সমস্যা পাতায় তালিকাভুক্ত করুন; বিস্তারিত নির্দেশনায় দেখুন। এতে আগ্রহী ব্যবহারকারীরা এক সপ্তাহ সময় পাবেন, কপিরাইট অনুমতি যাচাই বা পুনরায় লেখার প্রস্তাব দেওয়ার জন্য। এক সপ্তাহ পরেও যদি পৃষ্ঠাটি কপিরাইট লঙ্ঘন করে বলে প্রতীয়মান হয় এবং কোনো ব্যবহারযোগ্য পুনর্লিখন না থাকে, তবে তা যে কোনো প্রশাসক মুছে ফেলতে পারেন অথবা একটি সংক্ষিপ্ত, কপিরাইট মুক্ত খণ্ডে রূপান্তর করতে পারেন।   অবদানকারীদের উদ্দেশ্যে করণীয়   আপনি যদি কনটেন্টের অবদানকারীকে শনাক্ত করতে পারেন, তবে অনুগ্রহ করে তাকে উইকিপিডিয়ার ব্যবহারের শর্তাবলী ও কপিরাইট নীতিমালার বিষয়ে জানিয়ে দিন। কোনো নিবন্ধ দ্রুত অপসারণের জন্য ট্যাগ করা হলে বা কপিরাইট তদন্তের জন্য চিহ্নিত হলে, সংশ্লিষ্ট ট্যাগে একটি টেমপ্লেট থাকে যা এই উদ্দেশ্যে ব্যবহার করা যায়। আপনি চাইলে Wikipedia:Template index/User talk namespace পাতায় থাকা টেমপ্লেটগুলোও ব্যবহার করতে পারেন।  যদি কোনো অবদানকারীকে পূর্বে কপিরাইট লঙ্ঘনের বিষয়ে স্পষ্টভাবে সতর্ক করা হয়ে থাকে, কিন্তু তারপরও তিনি তা অব্যাহত রাখেন, তাহলে আপনি কপিরাইট নীতিতে অভিজ্ঞ কোনো প্রশাসকের পরামর্শ নিতে পারেন অথবা প্রশাসকদের ঘটনাসংক্রান্ত নোটিশবোর্ডে বিষয়টি জানাতে পারেন। এছাড়াও আপনি অবদানকারীর কপিরাইট তদন্ত পাতায় একটি তদন্ত অনুরোধও খুলতে পারেন।  যেসব অবদানকারী যথাযথ সতর্কবার্তা পাওয়ার পরও বারবার কপিরাইটযুক্ত উপাদান যোগ করেন, তাদেরকে ভবিষ্যতে এমন সমস্যা এড়াতে যেকোনো প্রশাসক সম্পাদনার অধিকার থেকে অবরোধ করতে পারেন। যারা ব্যাপকভাবে কপিরাইট নীতিমালা লঙ্ঘন করেছেন — যেমন: বহু কপিরাইটযুক্ত ফাইল আপলোড করেছেন বা বহু নিবন্ধে কপিরাইটযুক্ত পাঠ্য যোগ করেছেন — তাদেরকে সতর্কবার্তা ছাড়াই প্রকল্পের সুরক্ষার স্বার্থে অবরোধ করা যেতে পারে। এই ধরনের অবরোধ সাধারণত অনির্দিষ্টকালীন হয়, যতক্ষণ না তারা বিশ্বাসযোগ্যভাবে প্রমাণ করতে পারেন যে ভবিষ্যতে তারা লঙ্ঘন করবেন না। প্রান্তিক ক্ষেত্রে, প্রশাসকরা অবরোধ তোলার পূর্বে কিছু শর্ত আরোপ করতে পারেন, যেমন: তারা যেসব উৎস ব্যবহার করেছেন তা প্রকাশ করে পরিষ্কারের কাজে সহযোগিতা করা।   পূর্বধারণাভিত্তিক অপসারণ   যদি কোনো অবদানকারীর অতীতে ব্যাপক কপিরাইট লঙ্ঘনের ইতিহাস থাকে, তাহলে ধরে নেওয়া যেতে পারে যে তাদের সব বড় অবদানই কপিরাইট লঙ্ঘন হতে পারে, এবং সেগুলো নির্বিচারে অপসারণ করা যেতে পারে। এটি বিশেষভাবে প্রযোজ্য যখন কোনো অবদানকারীর বিরুদ্ধে কপিরাইট তদন্ত সক্রিয় রয়েছে।   কপিরাইট ধারকদের জন্য তথ্য   আপনি যদি কোনো কপিরাইটের মালিক হন বা কোনো কপিরাইট মালিকের প্রতিনিধিত্ব করে থাকেন এবং আপনার বিশ্বাস হয় যে উইকিপিডিয়ায় আপনার কপিরাইট লঙ্ঘন করা হয়েছে, তাহলে দয়া করে আমাদের সাথে ই-মেইলের মাধ্যমে যোগাযোগ করুন। আপনি  ঠিকানায় একটি অনানুষ্ঠানিক অনুরোধ পাঠাতে পারেন। অনুগ্রহ করে সুনির্দিষ্ট ইউআরএল (আপনার ওয়েব ব্রাউজারে প্রদর্শিত পৃষ্ঠার "ঠিকানা" বা "অবস্থান", যা https://en.wikipedia.org/... দিয়ে শুরু হয়) উল্লেখ করুন এবং কপিরাইট মালিকানা দাবির পক্ষে যথাযথ তথ্য প্রদান করুন। মনে রাখবেন এই বার্তাগুলোর উত্তর কয়েকজন স্বেচ্ছাসেবক প্রদান করেন, ফলে সঙ্গে সঙ্গে উত্তর পাওয়া সম্ভব নাও হতে পারে।  আপনি যদি OCILLA-এর অধীনে আনুষ্ঠানিক অনুরোধ পাঠাতে চান, তবে সেটি উইকিমিডিয়া ফাউন্ডেশনের মনোনীত প্রতিনিধির নিকট পাঠাতে হবে। আপনি যদি কপিরাইটযুক্ত উপাদান পুনঃব্যবহারের জন্য লাইসেন্স প্রদান করতে আগ্রহী হন, অনুগ্রহ করে Wikipedia:Donating copyrighted materials পাতাটি দেখুন।   নোট    উৎসসমূহ    নীতিমালা, নির্দেশিকা ও তথ্যপাতা    কপি-পেস্ট: উইকিপিডিয়ার বিভিন্ন কপিরাইট নীতিমালার সহজ ব্যাখ্যা সংবলিত তথ্যপাতা   Wikipedia:Cv101: কপিরাইট সমস্যা সমাধানের সহজ নির্দেশিকা   কপিরাইটস: আনুষ্ঠানিক কপিরাইট নীতিমালা   Wikipedia:FAQ/Copyright: কপিরাইট নীতিমালার বিভিন্ন দিক ব্যাখ্যা করে এমন প্রায়শই জিজ্ঞাসিত প্রশ্ন   অ-মুক্ত উপাদান: অ-মুক্ত উপাদান সংযোজন সম্পর্কিত নীতিমালা ও নির্দেশিকা   বিজ্ঞপ্তি বোর্ডসমূহ    কপিরাইট সমস্যা: সমস্যাযুক্ত নিবন্ধ প্রতিবেদন করার বোর্ড   অবদানকারীর কপিরাইট তদন্ত: ধারাবাহিক কপিরাইট লঙ্ঘনকারীর তদন্ত অনুরোধ করার বোর্ড   ফাইল আলোচনা: অ-মুক্ত ফাইলের ব্যবহার ও কপিরাইট অবস্থা পর্যালোচনার বোর্ড   মিডিয়া কপিরাইট প্রশ্নাবলি: উইকিপিডিয়ার মিডিয়া কপিরাইট নীতিমালা ও নির্দেশিকা সম্পর্কে প্রশ্ন করার বোর্ড   কপিরাইট সাহায্য ও টুলস    CopyPatrol – একটি সরঞ্জাম যা প্রতিটি নতুন সম্পাদনায় কপিরাইট লঙ্ঘন বিশ্লেষণ করে এবং তুলনামূলক দৃষ্টিতে তা প্রদর্শন করে   Earwig's Copyvio Detector – গুগল এবং পাতায় থাকা সংযোগ ব্যবহার করে ওয়েব থেকে কপিরাইট লঙ্ঘন খুঁজে বের করে   Wikipedia:Deputy/Infringement Assistant – কপিরাইট সমস্যা এন্ট্রি দাখিলে সহায়তা করে   টেমপ্লেটসমূহ    : উল্টা কপিরাইট অনুলিপি চিহ্নিত করতে আলাপ পাতায় ব্যবহৃত টেমপ্লেট   : পৃষ্ঠায় কপিরাইট লঙ্ঘনের ব্যানার প্রদর্শন করে   : একটি কপিরাইট লঙ্ঘনকারী পৃষ্ঠা দ্রুত অপসারণের জন্য চিহ্নিত করে   : কোনো পৃষ্ঠার বিষয়বস্তু সম্ভবত কপিরাইট লঙ্ঘন হতে পারে এমন বিজ্ঞপ্তি যোগ করে   : বহিঃসংযোগ দ্বারা কপিরাইট লঙ্ঘন হতে পারে এমন বিজ্ঞপ্তি যোগ করে   : নির্দিষ্ট বহিঃসংযোগে কপিরাইট লঙ্ঘন হতে পারে এমন ট্যাগ দেয়   : নির্দিষ্ট বাক্যে কপিরাইট লঙ্ঘনের ট্যাগ যোগ করে   : কপিরাইটযুক্ত উপাদান অপসারণের বিজ্ঞপ্তি আলাপ পাতায় যোগ করে  বিষয়শ্রেণী:উইকিপিডিয়া আইনি নীতিমালা বিষয়শ্রেণী:উইকিপিডিয়া কপিরাইট লঙ্ঘন